Diari Oficial de la Generalitat Valenciana


Sumari del DOGV 9466, del 09-11-2022 (2022/10694)

RESOLUCIÓ de 26 d'octubre de 2022, de la Direcció General de Qualitat, Rehabilitació i Eficiència Energètica, per la qual s'incrementa la quantia màxima de la convocatòria regulada mitjançant la Resolució de 17 de gener de 2022, de la Direcció General de Qualitat, Rehabilitació i Eficiència Energètica, per la qual es convoquen per a l'exercici 2022 les ajudes per a la realització de l'informe d'avaluació de l'edifici (IEEV.CV).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10604


Data del document
:   26-10-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 26 d'octubre de 2022, de la Direcció General de Qualitat, Rehabilitació i Eficiència Energètica, per la qual s'incrementa la quantia màxima de la convocatòria regulada mitjançant la Resolució de 17 de gener de 2022, de la Direcció General de Qualitat, Rehabilitació i Eficiència Energètica, per la qual es convoquen per a l'exercici 2022 les ajudes per a la realització de l'informe d'avaluació de l'edifici (IEEV.CV). [2022/10945]  
  
  
Mitjançant la Resolució de 17 de gener de 2022, de la Direcció General de Qualitat, Rehabilitació i Eficiència Energètica, es convoquen per a l'exercici 2022 les ajudes per a la realització de l'Informe d'avaluació de l'edifici (IEEV.CV) (DOGV 9261 / 21.01.2022)  
La quantia total màxima de les ajudes a concedir, d'acord amb l'apartat 2 del resolc segon de la resolució per la qual es convoquen les ajudes, es va establir inicialment en 500.000,00 euros, en funció de la disponibilitat pressupostària de la línia S8289000 de l'aplicació pressupostària 70.72.11.029.49.3 de fons propis no condicionats de la Generalitat per a l'exercici 2022.  
D'altra banda, la base reguladora deu de l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes per a la realització de l'informe d'avaluació d'edificis d'habitatges (IEEV-CV) establia que: «[?] l'import global de les ajudes amb què es dote cada convocatòria podrà ser ampliat, en cas d'existir disponibilitats pressupostàries, si resultara insuficient per a atendre les peticions que, presentades dins del termini, acrediten reunir els requisits i altres condicions establides en aquestes bases.»  
I en aquest mateix sentit, en l'esmentat apartat 2 del resolc segon de la Resolució de 17 de gener de 2022, relatiu a la convocatòria de les ajudes, s'estableix que si es compleixen algun dels supòsits previstos en l'article 58 del Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import anterior es podrà augmentar amb una quantia addicional fins a 5.000.000,00 d'euros.  
  
Així mateix, s'indicava que aquest increment hauria de realitzar-se mitjançant una resolució de la Vicepresidència Segona i Conselleria d'Habitatge i Arquitectura Bioclimàtica, en el cas de produir-se un increment de l'import del crèdit pressupostari disponible a conseqüència d'una generació, una ampliació o una incorporació de crèdit, i hauria de publicar-se en el Diari Oficial de la Generalitat Valenciana abans de la resolució de concessió de les ajudes.  
En l'actualitat, i finalitzats els terminis de presentació de sol·licituds i una vegada avaluades aquelles que, per complir els requisits, tindrien accés a les ajudes si les disponibilitats pressupostàries ho permeteren, s'ha constatat que la dita dotació inicial és insuficient per a atendre-les íntegrament.  
Amb la finalitat de salvar aquesta circumstància, en data 16 de setembre de 2022 s'ha dictat una resolució de la Conselleria d'Hisenda i Model Econòmic, per la qual s'autoritza la modificació en l'annex de transferències i subvencions de capital del programa 431.50, Qualitat i rehabilitació, de la Vicepresidència Segona i Conselleria d'Habitatge i Arquitectura Bioclimàtica, mitjançant ajusts entre la dotació de diferents línies pressupostàries, i s'ha habilitat l'addició de crèdit de 700.000,00 - a la línia S8289000 «Finançament d'elaboració informes d'avaluació d'edificis a la Comunitat Valenciana», amb la qual cosa la seua dotació actual queda establida en 1.200.000,00 euros.  
En virtut de l'anterior, i de conformitat amb l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Finançament de les ajudes  
Incrementar les quanties previstes en l'apartat 2 del resolc segon de la resolució per la qual es convoquen les ajudes, dels 500.000,00 euros dotats inicialment fins a un import global màxim d'1.180.000,00 euros, en els mateixos termes i determinacions que els que s'especificaven en la resolució indicada. Les xifres en euros, de dotació inicial, d'increment i de dotació final, queden ressenyades en el quadre següent:  
  
  
Dotació d'ajudes al finançament d'elaboració informes d'avaluació d'edificis a la Comunitat Valenciana, 2022  
Exercici pressupostari (anualitat) Dotació inicial convocatòria 2022 Incremente dotació convocatòria 2022 Dotació final convocatòria 2022  
4388 314.151,00 - 680.000,00 - 1.180.000,00 -  
  
  
Segon. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar un recurs potestatiu de reposició, en el termini d'un mes a comptar de l'endemà de la publicació, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, es podrà interposar directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 26 d'octubre de 2022.- El director general de Qualitat, Rehabilitació i Eficiència Energètica: Alberto Rubio Garrido.